***ԿԱՆԹԵՂ ՀԱՍԱՐԱԿԱԿԱՆ ԿԱԶՄԱԿԵՐՊՈՒԹՅՈՒՆ***

***ԱՏԵՍՏԱՎՈՐՄԱՆ ԵՆԹԱԿԱ ՈՒՍՈՒՑԻՉՆԵՐԻ ՎԵՐԱՊԱՏՐԱՍՏՄԱՆ ԴԱՍԸՆԹԱՑ***

******

***ԱՎԱՐՏԱԿԱՆ ՀԵՏԱԶՈՏԱԿԱՆ ԱՇԽԱՏԱՆՔ***

**Թեմա- Գործնական աշխատանքների կիրառությունը աշխարհագրության դասերին**

***Կազմող-Արևհատ Ղուլինյան***

**Խումբ՝ Աշխարհագրություն**

**2022թ.**

**Բովանդակություն**

1. Ներածություն………………………………………..3
2. Հետազոտության ընթացքը………………………...4
3. Եզրակացություն…………………………………...17
4. Օգտագործված գրականության ցանկ…….…….18

**Ներածություն**

Կրթությունը գիտելիքների քանակը չէ,

այլ լիակատար ըմբռնումը այն ամենի,

ինչ գիտես:

Ադոլֆ Դիստերվիգ

Ուսւցումն և ուսումնառության բարելավումը հնարավոր է միայն կրթության մեջ նոր գործնական կարողությունների և հմտությունների ձևավորման պարագայում: Ստեղծարար ունակություններով օժտված սովորողը մասնակից լինելու սեփական ուսումնառության պլանանվորման,իրականացման և և վերլուծության փուլերին՝ նորովի պատկերացումներով է սովորում սովորել:

Սովորողների գործնական կարողությունները և հմտությունները ձևավորվում են գործնական աշխատանքների առաջադրման շնորհիվ,որոնք սովորողին մղում են ստեղծագործական դաշտ:

Գործնական աշխատանքները կիրառվում են բոլոր ուսումնական առարկաների շրջանակներում,այդ թվում նաև աշխարհագրության ուսուցման բնագավառում:

Այն ընթացիկ գնահատման արդյունավետ տեսակներից է՝հանրակրթության ոիթ առանցքային կարողունակությունների զարգացումն ապահովելու համար:Այն կառուցվում է աշխարհագրություն առարկայի չափելի վերջնաարդյունքների վրա,ինչն էլ պայմանավորում է առաջադրանքի և աշխատանքի տեսակի ընտրությունը:

Գործնական աշխատանքների ժամանակ սովորողները ձեռք են բերում ուսումնագիտական գրականության հետ աշխատելու, աղյուսակներ կազմելու,վիճակագրական տվյալներ վերլուծելու հմտություններ,ինչպես նաև հետազոտությունների իրականացման համար անհրաժեշտ հմտություններ:

Հետազոտության ընթացքը

1. Գործնական աշխատանքներ են համարվում ուրվագծային քարտեզներով, ատլասներով, սխեմաներով, աղյուսակներով կատարված աշխատանքները, բնական, հասարակական օբյեկտների և երևույթների դիտարկումները, հավաքած տվյալների հիման վրա գրաֆիկական եղանակներով դրանց պատկերումը, ինքնուրույն արաված փորձերը, չափագրական հաշվարկային աշխատանքները, քարտեզների գծումը և արտագծումը, էքսկուրսիաները, տարաբնույթ դաշտային հետազոտությունները, դրանց արդյունքների ներկայացումը և այլն:

Գաղտնիք չէ, որ երևույթների և գործընթացների շարունակականությունը, ժամանակի մեջ դրանց փոփոխությունները ակընկալվող ու կանխատեսելի միտումները տեքստային շարադրանքով մատուցելը դյուրին չէ, շփոթեցնող է, որոշ առումով՝ նաև ձանձրալի: Լրիվ այլ է պատկեերը, երբ նույն բովանդակությունը մոդելավորված է գրաֆիկական կորերի տեսքով: Քանի որ ժամանակի և տվյալ բնութագրիչների կապն ավելի է նյութականացվում, ընդգծվում են աճման, նվազման, սահմանության միջակայքերը:

Կատարելով քարտեզագրություն, գրաֆիկական և ելակետային վիճակագրական տվյալների վերլուծության աշխատանքները՝ աշակերտները կարող են ինքնուրույնաբար պարզել, թե օրինակ՝ որտեղ և ինչ չափսով են կենտրոնացված այս կամ այն լանդշաֆտները, ռեսուրսները, բնատարածքային կամ հասարակական տարածքային երևույթները:

Քարտեզագրական գործնական աշխատանքի առաջին փուլը քարտեզի ընթերցումն է: Քարտեզը ընթերցելու կարողությունը քարտեզից ստացած տեղեկատվության հիման վրա տարածքի կամ առանձին աշխարհագրական օբյեկտի կամ երևույթի աշխարհագրական բնութագիր ալու հմտությունն է: Քարտեզի հետ կատարվող աշխատանքը ներառում է նաև աշխատանք ուրվագծային քարտեզով: Դրանցով աշխատանքը արդյունավետ է այնքանով, որ աշակերտի հիշողության մեջ ամրապնդվում են աշխարհագրական օբյեկտների փոխադարձ դիրքը: Անվանումները, ուղղագրությունը և պայմանական նշանները:

Ինչպես գիտենք՝ ձևավորող գնահատման հիմնական նպատակը ուսուցման և ուսումնառության բարելավումն է, ինչը հնարավոր է սովորողի՝ սեփական կրթության մեջ ակտիվ դերակատարում ունենալու պարագայում: Մասնակիցը լինելով սեփական ուսումնառության պլանավորման, իրականացման և վերլուծության փուլերին՝ սովորողը նպատակային սովորում է սովորել: Գործնական աշխատանքը ընթացիկ գնահատման արդյունավետ տեսակներից է Հանրակրթության պետական նոր չափորոշչով սահմանված 8 առանցքային կարողունակությունների զարգացումն ապահովելու համար: Գործնական աշխատանքներ կիրառվում են բոլոր ուսումնական առարկաների շրջանակում՝ անպայմանորեն կառուցելով առարկայի չափելի վերջնարդյունքների վրա, ինչն էլ պայմանավորում է առաջադրանքի և աշխատանքի տեսակի ընտրությունը: Գործնական աշխատանքների դասակարգման հիմքում դրվում է սովորողի գործունեության ձևը, և ըստ այդմ գործնական աշխատանքները բաժանվում են 3 խմբի՝

●վերարտադրողական, որոնք հնարավորություն են տալիս ցուցադրելու՝ ինչ է սովորել և ինչ է կարողանում անել սովորողը (օրինակ՝ քարտեզի վրա ցույց տալ քաղաքներ, գետեր, լճեր և այլն),

● մասամբ որոնողական, երբ սովորողը պետք է ոչ միայն ցույց տա՝ ինչ է սովորել և ինչ է կարողանում, այլև կատարի լրացումներ, լուծի իրեն առաջադրված խնդիրը (օրինակ՝ տրված տեղանունները, գետերը, լճերը և այլն պայմանական նշաններով պատկերել քարտեզի վրա),

● ստեղծագործական, երբ սովորողը ինքը պետք է ինքնուրույն կամ խմբի անդամների հետ լուծում գտնի առաջադրված խնդրի համար՝ ցուցադրելով կարողունակությունների զարգացման որոշակի մակարդակ (օրինակ՝ կազմել տեղանքի քարտեզը, ինչի համար սովորողը պետք է դրսևորի ոչ միայն մեկ, այլ մի քանի առարկաների, այլև վերառարկայական հմտություններ):

Վերոնշյալից արդեն պարզ է դառնում, որ գործնական աշխատանքները բազմազան են՝ պաստառի ձևավորումից մինչև էքսկուրսիայի ընթացքում տեսածի ու լսածի ներկայացում աղյուսակի, ֆիլմի, ակնարկի տեսքով, երգի հորինումից մինչև նախագծի իրականացում, արդյունքների ներկայացում ու կիրառում: Նշված գործնական աշխատանքները կարող են իրականացվել ինչպես անհատապես, այնպես էլ խմբային աշխատանքի շրջանակում, դպրոցում, տանը կամ այլ վայրում, գնահատվել միավորով կամ բառային բնութագրումներով: Արդյունքները կարող են ներկայացվել սովորողի կամ սովորողների խմբի ընտրությամբ՝ նպատակից ելնելով:

Որպես գործնական աշխատանքի տեսակ ներկայացնենք դերակյին խաղը, որն ունի կիրառման լայն հնարավորություններ և հաճախություն ուսումնական տարբեր առարկաների շրջանակում: Սակայն պետք է անկեղծորեն նշել, որ դերային խաղը ոչ միշտ է կիրառվում նպատակային, կամ որ ավելի ճիշտ կլինի ասել՝ ոչ միշտ է

լիարժեքորեն իրացվում դերային խաղի ներուժը: Այն իրականում շատ ավելի լուրջ ու լայն հնարավորություններ է տալիս յուրաքանչյուր սովորողի իմացական և հուզակամային որակների զարգացման, քննադատական մտածողության, իրավիճակում կողմնորոշվելու, ինքնարտահայտվելու և ինքնադրսևորվելու համար: Պետք է իրավամբ նշել, որ դերային խաղն իր մեջ ամփոփում է գործնական աշխատանքների բոլոր 3՝ վերարտադրողական, որոնողական և ստեղծագործական տեսակների տարրեր: Դերային խաղին պետք է վերաբերվել ոչ թե ժամանցի, այլ գործանական բազմափուլ աշխաանքի, որի յուրաքանչյուր փուլ լուծում է կոնկրետ նպատակներ: Հետևաբար, անհրաժեշտ է հանգամանորեն պլանավորել դերային խաղը՝ նախապես սահմանելով նպատակ, ձևակերպելով չափելի վերջնարդյունքներ: Առանձնացվում է դերային խաղի 2 տեսակ՝ ուղղորդված և հանպատրաստից՝ դասակարգման հիմքում դնելով սովորողների ակտիվ կամ պասիվ որոշում կայացնելու հանգամանքը: Ուղղորդված դերային խաղի արդյունավետությունը ապահովելու համար դրանք պետք է լինեն մանրակրկիտ ծրագրված և լավ ուղղորդված: Կարևոր է առաջադրանքը սկսելուց առաջ անդրադառնալ հետևյալ հարցերին․

• Ինչի՞ն է նպաստում դերախաղի կազմակերպումը:

• Որո՞նք են դերախաղի նպատակն ու խնդիրները:

• Որո՞նք են դերախաղի ընդհանուր կանոնները:

• Որո՞նք են դերախաղի փուլերը:

Հանպատրաստից դերախաղի դեպքում հակառակը՝ պետք է ապահովել սովորողների ազատությունը: Դերախաղերը սովորաբար իրականացվում են 3 փուլով՝ նախապատրաստման, բուն խաղի և անդրադարձի:

● Առաջին՝ նախապատրաստման փուլում քննարկվում են այն կանոնները, որոնք պետք է պահպանվեն դերային խաղի ընթացքում: Բաժանվում են դերերը, նշանակվում են դիտորդները և ստանում դիտարկման հստակ առաջադրանք։ Դերակատարները կարդում/մտածում են իրենց դերերի մասին:

● Երկրորդ՝ խաղի փուլում խաղացողները ստանձնում են իրենց դերերը և կատարում դրանք՝ կախված իրավիճակից՝ կիրառելով ձեռք բերված հմտությունները։ Մյուսները կատարում են իրենց դիտորդական հանձնարարությունը:

● Երրորդ՝ անդրադարձի փուլում խաղացողներն առաջին հերթին արտահայտում են խաղի ընթացքում իրենց ունեցած զգացմունքները: Դիտորդները ներկայացնում են իրենց դիտարկումները: Հետո խոսվում է դերախաղի ժամանակ կայացրած որոշումների ու գործողությունների մասին, և աշխատանքն ամփոփվում է եզրակացություններով։ Ցանկացած դերաղի համար կան հստակ կանոններ, որոնց պահպանումը հնարավորություն կտա արդյունավետ աշխատելու և հետագայում էլ բարելավելու արդյունքները, ինչն էլ հենց ձևավորող գնահատման նպատակն է: Այդ կանոններից են, օրինակ, որ ուսուցիչը ակտիվ դեր չի խաղում դերային խաղի մեջ: Նա հոգ է տանում, որ մասնակիցները պահպանեն սահմանված կանոնները, հետևում է ընթացքին և անհարկի չի միջամտում դերախաղին: Կամ՝ որ մասնակիցները որևէ դեր ստանձնելու պարտավորություն չունեն, կարող են ընտրել դեր կամ լինել դիտորդ: Կարևոր կանոն է, որ սովորողները հստակ տարանջատեն խաղի կերպարին դերակատարից և այլն: Դերախաղի արդյունավետությունը ապահովելու համար հարկավոր է, որ ուսուցիչը հասկանալի և պարզ ձևակերպի խաղի հրահանգները, դերերի վերաբերյալ ցուցումները շարադրի այնպես, որ սովորողները անձնական նախաձեռնության հնարավորություն ունենան: Միաժամանակ այնպիսի պահանջներ դնի, որոնք կնպաստեն դերախաղի միջոցով ուսումնական նպատակին հասնելուն, խաղն ընտրի տարիքային խմբին համապատասխան, նախապատրաստի համապատասխան պարագաներ և այլն։ Բնականաբար, պետք է պատրաստ լինել, որ դերախաղը միշտ չէ, որ հարթ է անցնելու, հնարավոր է, որ կլինեն որոշակի դժվարություններ: Օրինակ՝ սովորողները կարող են կաշկանդվել խաղի ժամանակ։ Այս դեպքում անհրաժեշտ է նրանց ազատել սխալվելու վախից: Առաջադրանքին ընտելանալու համար սովորողներին որոշակի ժամանակ է անհրաժեշտ և կարիք չկա նրանց վրա ճնշում գործադրելու։ Եթե դերախաղերը պարբերաբար կազմակերպվեն, բոլոր սովորողները աստիճանաբար կգիտակցեն դրանց կարևորությունը: Հնարավոր է, որ սովորողները թերահավատորեն մոտենան դերախաղերին։ Պետք է նրանց բացատրել դերախաղերի կարևորությունը նաև ապագայում մասնագիտական հմտություններ ձեռք բերելու հարցում: Դերային խաղի գնահատումն իրականացվում է բոլոր այն չափանիշներին համապատասխան, որոնք սահմանված են բանավոր խոսքի համար: Թերևս այս դեպքում կարելի է որպես լրացուցիչ չափանիշ ավելացնել բեմական կամ դերասանական խաղը: Դերախաղի գնահատման սանդղակաշարը՝ ռուբրիկը ներկայացված չափանիշներին համապատասխան կներկայացնենք առանձին:

Կարևոր է պահպանել ձևավորող գնահատման բաղադրիչների ամբողջականությունն ու հաջորդականությունը: Միշտ պետք է հիշել հետադարձ կապի մասին. առհասարակ ցանկացած աշխատանքից հետո անհրաժեշտ է քննարկել արդյունքները, որպեսզի սովորողները հնարավորություն ունենան արժևորելու աշխատանքի ստեղծագործական և ինքնատիպ մոտեցումները:

**Սովորողը՝ ակտիվ դերակատար**

* Ձևավորող գնահատումը խթանում է սովորողի՝ սեփական կրթության նկատմամբ պատասխանատվության ստանձնումը:
* Ձևավորող գնահատման տարբեր գործիքների կիրառմամբ ապահովում է սովորողի ներգրավումը ուսումնական գործընթացում։
* Ձևավորող գնահատման միջոցով ուսուցիչը և սովորողը միասին պարզում են, թե որտեղ են իրենք գտնվում և ինչ պետք է անեն նպատակին հասնելու համար։

**Գործնական աշխատանքի նպատակը**

* Գործնական աշխատանքը սովորողին հնարավորություն է տալիս կիրառելու գիտելիքները և հմտությունները, նպաստում է սովորողի ինքնուրույնության ու փորձառության ձևավորմանը:

**Առաջադրանք –վերջնարդյունք –կարողունակություն կապը**

* Գործնական աշխատանքներ իրականացվում են ուսումնական բոլոր առարկաներից և ուսուցման գործընթացի բոլոր փուլերում՝ պայմանավորված յուրաքանչյուր առարկայի առանձնահատկություններով:
* Գործնական աշխատանքը պետք է համապատասխանի ուսումնական ծրագրով նախատեսված վերջնարդյունքներին, առաջադրանքը՝ նպաստի կարողունակությունների զարգացմանը:

**Գործնական աշխատանքների դասակարգումը**

* Վերարտադրողական. սովորողին ծանոթ իրավիճակում գիտելիքների վերարտադրում' ըստ օրինակի:
* Մասամբ որոնողական. գիտելիքների և հմտությունների կիրառում սովորողին անծանոթ կամ փոփոխված պայմաններում:
* Ստեղծագործական. խնդրի վերաբերյալ սովորողի կողմից ինքնուրույն լուծման առաջադրում:

**Գործնական աշխատանքի տեսակները**

Գործնական աշխատանքի տեսակներից են պաստառի ձևավորումը, ֆիլմի/տեսահոլովակի նկարահանումը, դիտումն ու քննարկումը, երգի միջոցով ուսումնառությունը, դերախաղը, փորձը, քարտեզների ուսումնասիրումը և ստեղծումը, հետազոտական աշխատանքը, նախագիծը, դեպքի ուսումնասիրությունը, էքսկուրսիաները, բանավեճը, սահիկաշարի պատրաստումը և այլն։

**Գործնական աշխատանքի անցկացումը**

* Գործնական աշխատանքները լինում են անհատակամ և խմբովային: Դրանք կարող են գնահատվել ինչպես միավորային, այնպես էլ ոչ միավորային ձևերով։
* Գործնական աշխատանքները կատարվում են դասարանում, տանը, համայնքում…

Արդյունքները կարող են ներկայացվել բանավոր և գրավոր:

**Դերախաղ**

**Դերախաղի նպատակը**

Զարգացնել սովորողի իմացական գործընթացները (մտածողություն, երևակայություն, ուշադրություն,….) հուզակամային ոլորտը (հույզեր, զգացմունքներ ....), ստեղծարարությունը: Զարգացնել սովորողի հնարամտությունը, տարբեր իրավիճակներում կողմնորոշվելու կարողությունը, աշխատասիրությունը և հետևողականությունը: Ձևավորել իր և ընկերների գործունեությունը գնահատելու կարողությունը: Զարգացնել անհատապես և խմբով աշխատելու կարողությունը, միմյանց հարգելու, փոխօգնություն ցուցաբերելու պատրաստակամություն:

**Դերախաղի տեսակները**

* Տարբերում են ուղղորդված (պլանավորած) և հանպատրաստից դերային խաղեր:
* Ուղղորդված դերային խաղերի ժամանակ սովորողներին նախապես խաղաքարտով կամ այլ կերպ բաշխվում են դերեր, նրանք նախապես

պատրաստվում են և կատարում հստակ որոշված գործողություններ:

* Հանպատրաստից խաղի ժամանակ սովորողներն ազատ են իրենց դերերը ձևավորելիս. ստեղծագործելու և ինքնադրսևորվելու սահմաններ չկան:

**Դերախաղի փուլերը**

* Նախապատրաստման փուլ
* խաղի փուլ
* անդրադարձի փուլ

**Դերախաղի կանոնները**

* Ակտիվ են խաղի մասնակիցները: Ուսուցիչը հետևում է ընթացքին, անհարկի չի միջամտում դերախաղին:
* Դերախաղն ունի հստակ սկիզբ, ընթացք և ավարտ:
* Դեր ստանձնելու պարտադրանք չկա:
* Դեր չստանձնած սովորողները ստանում են դիտորդական հանձնարարություն (օրինակ՝ դիտարկման թերթիկի կիրառմամբ)։
* Անդրադաձի ժամանակ իրականացվում է օբյեկտիվ և կառուցողական քննադատություն. ծաղրը ​​անհանդուրժելի է։
* Հստակ տարանջատվում են դերակատարը և կերպարը:

**Խոսքի գնահատման չափանիշներ**

* Բովանդակությունը (խոսքի ծավալի պահպանումը, համապատասխանությունը թեմային, առաջադրանքում նշված բոլոր կողմերի արտացոլումը, խոսքի ձեւակերպումը, փաստարկումը, քաղաքավարության նորմերի պահպանումը):
* Զրուցակցի(ների) հետ փոխգործակցությունը (տրամաբանական և կապակցված զրույց վարելը, մտքերի փոխանակման ժամանակ խոսելու հերթը պահպանելը, զրուցակցի հարցերին փաստարկված և ծավալուն պատասխաններ տալը, զրույցը սկսելու և շարունակելու, ինչպես նաև ընդհատվելու դեպքում այն վերականգնելու ունակությունը, վերապատմումը, պարզաբանումը):
* Բառապաշարը (համապատասխանությունը առաջադրանքին և տվյալ տարվա վերջնարդյունքներին):
* Քերականությունը (քերականական տարբեր կառուցվածքների կիրառումը’ վերջնարդյունքներին համապատասխան):
* Արտահայտչականությունը (բառերի ճիշտ արտասանությունը, ճիշտ շեշտադրումը, խոսքի ճիշտ հնչերանգը):

Ցանկացած գործնական աշխատանքից հետո անհրաժեշտ է քննարկել արդյունքները՝ ապահովելով հետադարձ կապ, որպեսզի սովորողները հնարավորություն ունենան արժևորելու աշխատանքի ստեղծագործական և ինքնատիպ մոտեցումները:

Այս թեմայի վերաբերյալ կատարվել է դերային բաշխում:Դասարանի աշակերտները ըստ իրենց ցանկության ընտրել են,թե ր կազմն են իրենք ներկայացնում :Գործական աշխատանքը որոշ առումով վերածվել է մեթոդական դասի:Կրոնական կազմը ներկայացնող խումբը համաշխարհային երեք կրոնների ներկայացնելուց զատ,ներկայացրին նաև ազգային կրոնները: Համաշխարհային կրոն ներկայացնող խումբը ներկայացնում է այն տարածաշրջանները,որտեղ տարածված են այդ կրոնները,անդրադառնում են նրանց սովորույթներին,կրոնի և բնական աճի կապին:Ազգային կրոնները ներկայացնող խումբը առանձնահատուկ անդրադարձ կատարեց հայ առաքելական եկեղեցուն:

Ռասայական կազմը ներկայացնող խումբը փորձել էր ստանալ յուրաքանչյուր ռասային բնորոշ արտաքին հատկանիշները,ըստ աշխարհամասերի տարածվածությունը:

Աշակերտների մյուս խումբը ներկայացրեց աշխարհի խոշոր ազգերին, ողջունելով իրենց ընկերներին այն ազգի լեզվով, որ ազգին ներկայացնում էին: Սեռատարիքային կազմը ներկայացնող խումբը պատկերավոր ցույց տվեց աշխարհի բնակչության սեռատարիքային կազմը:

Գործնական աշխատանքները շատ կարևոր դեր են խաղում աշխարհագրական հետազոտության թեմաներն ուսումնասիրելու ընթացքում:Դաշտային հետազոտության մեթոդ թեմայի շրջանակներում տասերորդ դասարանցիների հետ հաշվել ենք Մարց գետի ծախսը,տեղուն կատարելով չափումներ:Չափել ենք գետի լայնությունը,խորությունը,արագությունը և կիրառելով S=H•L,որտեղ հ-ը գետի խորությունն է,Լ-ը լայնությունը,աշակերտները որոշեցին տվյալ հատվածում գետի կենդանի կտրվածքը:Հատուկ պատրաստված լողանի միջոցով աշակերտների մյուս խումբը որոշեց գետի ջրի արագությունը և Q=S•V բանաձևով որոշեցինք Մարց գետի ծախսը:

h=0,5 մ v=3,8 մ/վ

l=1,3 մ

S=h\*l=0,5\*1,3=0,65 մ²

Q= S\*v=3,8\*0,65 Q=2,47 մ³/վ

Գործնական աշխատանքների հետաքրքիր առանձնահատկություններից է այն,որ նրա միջոցով կապ է հաստատվում տարբեր առարկաների և աշխարհագրության միջև:Շատ սերտ է կապը աշխարհագրության և մաթեմեմատիկայի մեջ:Տասերորդ դասարանի գործնական աշխատանքներից մեկի՝կոռելացիայի գործակցի որոշումը ոչ միայն միջառարկայական կապի լավագույն օրինակներից մեկն է,այլ նաև բացահայտում է մի շարք բնական, տնտեսական ,սոցիալական և ժողովրդագրական տարբեր ցուցանիշների միջև եղած մոտավոր կապվածությունը: Այս աշխատանքները տեսական նյութի լավագույն լուսաբանումներն են աշակերտների համար,ովքեր կատարելով որոշակի հաշվարկներ,ինքնուրույն եզրակացության են գալիս երևույթների ուղիղ և հակադարձ կապերի վերաբերյալ:

**Տնտեսական և ժողովրդագրական ցուցանիշների կապվածության բացահայտումը աստիճանային կոռելյացիայի գործակցով**

|  |  |  |  |  |  |  |  |
| --- | --- | --- | --- | --- | --- | --- | --- |
| Հ/Հ | **Երկրները** | **1 շնչին բաժին ընկնող ՀՆԱ /դոլար/** **/X/** | **Ուրբանիզացման մակարդակը /%//Y/** | **Կյանքի միջին տևողությունը /տարի/ /Z/** | **Երկրների աստիճանավորումն ըստ ՀՆԱ-ի /X'/** | **Երկրների աստիճանավորումն ըստ ուրբանիզացման մակարդակի Y'/** | **Երկրների աստիճանավորումն ըստ կյանքի միջին տևողության /Z'/** |
| 1 | Չինաստան | 4660 | 43 | 73 | 5 | 7 | 3 |
| 2 | Հնդկաստան | 2460 | 29 | 65 | 7 | 9 | 8 |
| 3 | ԱՄՆ | 44070 | 82 | 79 | 1 | 2 | 2 |
| 4 | Ինդոնեզիա | 3310 | 52 | 70 | 6 | 5 | 5 |
| 5 | Բրազիլիա | 8700 | 86 | 72 | 4 | 1 | 4 |
| 6 | Պակիստան | 2410 | 36 | 66 | 8 | 8 | 7 |
| 7 | Բանգլադեշ | 1230 | 27 | 64 | 10 | 10 | 9 |
| 8 | Նիգերիա | 1410 | 48 | 47 | 9 | 6 | 10 |
| 9 | Ռուսաստան | 12740 | 73 | 67 | 3 | 3 | 6 |
| 10 | Ճապոնիա | 32840 | 66 | 83 | 2 | 4 | 1 |

Հաշվել ենք տնտեսական զարգացման մակարդակի և կյանքի միջին տևողության միջև եղած աստիճանային կոռելյացիայի գործակիցը:

Քանի որ արդյունքը մոտ է մեկին, ուրեմն առկա է ուղիղ դրական կապ:

Վարժեցնող գործնական աշխատանքները ուղղված են կարողության ամրապնդմանն ու կատարելագործմանը, ինչը կհանգեցնի հմտության ձևավորմանը, այսինքն գործողության ավտոմատացման (օրինակ ինքնուրույն ընտրեկ աֆրիկա մայրցամաքից երեք տեղանուն և որոշել դրանց աշխարհագրական կորդինատները, որից հետո կրկնել նույն առաջադրանքը մյուս մայրցամաքների հետ):

Այսինքն, ուսուցչի կողմից առաջադրված կետի աշխարհագրական կորդինատների որոշմանն ուղղված տարատեսսակ աշատանքներ, որոնք պահանջում են յուրացված կարողության բազմակի կրկնություն և հանգեցնում հմտության ձևավոևմանը:

Ամփոփիչ գործնական աշխատանքներն ուղղված են կարողությունների և հմտությունների յուրացման որակի ստուգմանն ու դրանց կիրառմանը նոր պայմաններում:

Օրինակ՝ նավը գտնվում է հվ. լայն. 40° և արևել. լայն. 15° կետում և օգնություն է խնդրում, մոտակա երկու նավերը գտնվում են 1-ինը հվ. լայն. 20° և արևմ. լայն. 0,5°, իսկ 2- րդը՝ հվ. լայն. 40° և արևել. երկ. 90°-ում:

Հարց. ո՞ր նավը ավելի շուտ կհասնի օգնության:

Աշակերտի գործողությունը՝ գտնել նավերի տեղը քարտեզի օգնությամբ, չափել հեռավորությունը, արտահայտել կիլոմետրերով կամ ծովային մղոնով և պատասխանել հարցին:

Գործնական աշատանքները շատ կարևոր դեր են խաղում աշխարհագրական հետազոտության թեմաները ուսումնասիրելու ընթացքում: Դաշտային հետազոտություն մեթոդ թեմայի շրջանակներում …. X դասարանցիների հետ հաշվել ենք Մարց գետի ծախսը, տեղում կատարելով չափումներ: Չափել ենք գետի լայնությունը, խորությունը, արագությունը և կիրառելով S=H..L, որտեղ հ-ը գետի խորությունն է, L-ը լայնությունը, աշակերտները որոշեցին տվյալ հատվածում գետի կենդանի կտրվածքը: Հատուկ պատրաստված լողանի մօջոցով աշակերտների մյուս խումբը որոշեց գետի ջրի արագությունը և Q=S•V բանաձևով որոշեցինք Մարց գետի ծախսը:

Գործնական աշխատանքների հետաքրքիր առանձնահատկություններից է այն, որ նրա միջոցով կապ է հաստատվում տարբեր առարկաների և աշխարհագրության մեջ: Շատ սերտ է կապը աշխարհագրության և մաթեմատիկայի մեջ: Տասներորդ դասարանի գործնական աշխատանքներից մեկի՝ կոռելացիայի գործակցի որոշումը ոչ միայն միջառարկայական կապի լավագույն օրինակներից մեկն է, այլ նաև բացահայտում է հասարակական և գործնական կապը: Այս աշխատանքները տեսական նյութի լավագույն լուսաբանումն են աշակերտների համար, ովքեր կատարելով որոշակի հաշվարկներ, ինքնուրույն եզրակացության են գալիս երևույթների ուղիղ և հակադարձ կապերի վերաբերյալ:

**Եզրակացություն**

«Աշխարհագրություն» առարկան լինելով համալիր գիտություն և ուսումնասիրելով երկրի վրա տեղի ունեցող թե' բնական, թե' հասարակական երևույթները, չի կարող հենվել զուտ տեսական գիտելիքների վրա:

Այդ գիտելիքները խորությամբ ուսումնասիրելու համար անհրաժեշտ է ձեռք բերած գիտելիքները զուգակցել պրակտիկ գործողություններով:

21-րդ դարի աշակերտը պետք է տիրապետի գործնական բազում կարողունակությունների, ունենա հմտություններ, որոնք աշխարհագրության դասերին անհնար է առանց գործնական աշխատանքների:

Բոլոր դասարաններում իմ կողմից կիրառվում է տարբեր գործնական աշխատանքներ, և տալիս են իրեց դրական արդյունքը;

Կարծում եմ, որ դասընթացի շրջանակներում դրանց հատկացվող ժամանակը պետք է ավելացվի, ինչը և երևում է նոր մշակված չափորոշիչներում և ծրագրերում:

**Օգտագործված գրականության ցանկ**

1. Մինասյան Ա. Ա. «Աշխարհագրության ուսուցման մեթոդիկա», Երևան 2013թ
2. Մինասյան Ա. Ա. «Աշխարհագրության ուսուցման մեթոդներն ու միջոցները», Երևան 2011թ
3. Ադամյան Ն. «Դասավանդման մեթոդիկայի արդի տեխնոլոգիաներ» ուսումնամեթոդական ձեռնարկ, Երևան 2018 թ
4. Սարգսյան Խ. Բ. «Աշխարհագրության դասավանդման մեթոդիկա»